ai4bharat/Pralekha huggingface dataset:
যুবওক্রীড়াবিষয়কমন্ত্রক
প্রধানমন্ত্রী ১২ই জানুয়ারী দ্বিতীয় জাতীয় যুব সংসদ উৎসবের বিদায়ী অনুষ্ঠানে বক্তব্য রাখবেন
নতুন দিল্লি, ১০শে জানুয়ারী, ২০২১
প্রধানমন্ত্রী শ্রী নরেন্দ্র মোদী, ১২ই জানুয়ারী সকাল ১০টা ৩০ মিনিটে ভিডিও কনফারেন্সের মাধ্যমে দ্বিতীয় জাতীয় যুব সংসদ উৎসবের বিদায়ী অনুষ্ঠানে বক্তব্য রাখবেন। উৎসবে তিনজন জাতীয় স্তরের বিজয়ী, অনুষ্ঠানে তাঁদের চিন্তাভাবনা প্রকাশ করবেন। লোকসভার অধ্যক্ষ, কেন্দ্রীয় শিক্ষামন্ত্রী এবং যুব বিষয়ক ও ক্রীড়া দপ্তরের স্বাধীন দায়িত্বপ্রাপ্ত প্রতিমন্ত্রী অনুষ্ঠানে উপস্থিত থাকবেন।
জাতীয় যুব সংসদ উৎসবঃ-
জাতীয় যুব সংসদ উৎসবের উদ্দেশ্য হল ১৮ থেকে ২৫ বছর বয়সী যুবক – যুবতীরা, যাঁরা ভোট দিতে পারেন এবং আগামী দিনে সরকারী পরিষেবা সহ বিভিন্ন ক্ষেত্রে কেরিয়ার তৈরি করবেন – তাঁদের বক্তব্য শোনা। এই উৎসবের সম্পর্কে ২০১৭র ৩১শে ডিসেম্বর প্রধানমন্ত্রী তাঁর মন কি বাত অনুষ্ঠানে ধারণা দিয়েছিলেন। সেই ধারণা থেকে অনুপ্রাণিত হয়ে ২০১৯ এর ১২ই জানুয়ারী থেকে ২৭শে ফেব্রুয়ারী “নতুন ভারতের প্রতিনিধি হয়ে উঠুন এবং বিভিন্ন সমস্যার সমাধান করুন ও নীতি রূপায়নে ভূমিকা রাখুন” – এই ভাবনায় প্রথম উৎসবের আয়োজন করা হয়। সেই অনুষ্ঠানে ৮৮,০০০ যুবক – যুবতী অংশগ্রহণ করেছিলেন।
দ্বিতীয় উৎসবটি ২০২০র ২৩শে ডিসেম্বর শুরু হয়। এর প্রথম পর্বে দেশের বিভিন্ন প্রান্তের ২.৩৪ লক্ষ যুবক – যুবতী অংশ নিয়েছিলেন। এই অনুষ্ঠানটি ভার্চুয়াল মাধ্যমে অনুষ্ঠিত হয়। এর পর রাজ্যস্তরে যুব সংসদ পয়লা জানুয়ারী থেকে ৫ই জানুয়ারী পর্যন্ত ভার্চুয়ালী অনুষ্ঠিত হয়। এর চূড়ান্ত পর্ব ১১ই জানুয়ারী সংসদের সেন্ট্রাল হলে অনুষ্ঠিত হবে। জাতীয় স্তরে বিজেতারা রাজ্যসভার সাংসদ শ্রীমতী রূপা গাঙ্গুলী, লোকসভার সাংসদ শ্রী পরবেশ সাহিব সিং এবং বিশিষ্ট সাংবাদিক শ্রী প্রফুল্ল কেতকারকে নিয়ে গঠিত জাতীয় বিচারক মন্ডলীর সামনে বক্তব্য রাখার সুযোগ পাবেন। প্রধানমন্ত্রীর সঙ্গে ১২ই জানুয়ারী প্রথম তিন বিজেতা কথা বলবার সুযোগ পাবেন।
জাতীয় যুব উৎসবঃ-
প্রতি বছর ১২ থেকে ১৬ই জানুয়ারী জাতীয় যুব উৎসব আয়োজিত হয়। স্বামী বিবেকানন্দের জন্মদিন – ১২ই জানুয়ারী জাতীয় যুব দিবস হিসেবে উদযাপিত হয়। এই বছর জাতীয় যুব সংসদ উৎসব এবং জাতীয় যুব উৎসব একই সঙ্গে অনুষ্ঠিত হচ্ছে।
দেশের যুব সম্প্রদায়ের মেধাকে একত্রিত করে ভারতের একটি ক্ষুদ্র সংস্করণ তৈরি করা, এই উৎসবের মূল লক্ষ্য। এখানে যুবক – যুবতীরা আনুষ্ঠানিকভাবে এবং অনানুষ্ঠানিকভাবে পরস্পরের মধ্যে সামাজিক ও সংস্কৃতিক বিভিন্ন বিষয় আদান – প্রদান করেন। জাতীয় সংহতি, সাম্প্রদায়িক সম্প্রীতি, ভ্রাতৃত্ববোধ, সাহস ও অভিযানে অংশ নেওয়ার ক্ষেত্রে উৎসাহ দানই এর মূল লক্ষ্য। এছাড়াও এক ভারত, শ্রেষ্ঠ ভারতের ধারণাকে প্রসারিত করাও এই উৎসবের আরেকটি উদ্দেশ্য।
কোভিড – ১৯ মহামারীর জন্য ২৪তম জাতীয় যুব উৎসব ভার্চুয়াল মাধ্যমে অনুষ্ঠিত হবে। এবারের উৎসবের মূল ভাবনা “যুব – উৎসাহ নয়া ভারত কা”, অর্থাৎ নতুন ভারত নিয়ে দেশের যুব সম্প্রদায়ের উৎসাহে মেতে উঠবেন। এই উৎসবের উদ্বোধনী অনুষ্ঠান এবং দ্বিতীয় জাতীয় যুব সংসদ উৎসবের সমাপ্তি অনুষ্ঠান এই সঙ্গে ১২ই জানুয়ারী সংসদের সেন্ট্রাল হলে অনুষ্ঠিত হবে। ১৬ই জানুয়ারী নতুন দিল্লির ড. আম্বেদকর আন্তর্জাতিক কেন্দ্রে ২৪তম জাতীয় যুব উৎসবের সমাপ্তি অনুষ্ঠান আয়োজিত হবে।
প্রতিরক্ষামন্ত্রক
ইন্দিরা পয়েন্টে স্বর্নিম বিজয় বর্ষ উদযাপন
নয়াদিল্লি, ২৩ অগাস্ট, ২০২১
স্বর্নিম বিজয় বর্ষের শ্বাশ্বত অগ্নিশিখা গতকাল দেশের দক্ষিণ প্রান্তের অন্তিম কেন্দ্রস্থল ইন্দিরা পয়েন্টে নিয়ে যাওয়া হয়েছিল। নিকোবর দ্বীপপুঞ্জে এটিই ভারতের দক্ষিণ প্রান্তের সর্বশেষ কেন্দ্রস্থল। এই উপলক্ষে আন্দামান ও নিকোবর কমান্ডের সেনা কর্মীরা ইন্দিরা পয়েন্টে জাতীয় পতাকা উত্তোলন করে সেখানকার মাটি সংগ্রহ করেন।
ইন্দিরা পয়েন্ট থেকে শ্বাশ্বত এই অগ্নিশিখা পোর্ট ব্লেয়ারে ফিরে আসার পর সেখানে যথাযোগ্য মর্যাদায় বিদায় সম্ভাষণ জানানো হবে। এরপর, পোর্ট ব্লেয়ার থেকে স্বর্নিম বিজয় বর্ষের অগ্নিশিখা মূল ভূখন্ডে এসে পৌঁছবে। আন্দামান ও নিকোবর দ্বীপপুঞ্জের উত্তর থেকে দক্ষিণ সর্বত্রই স্বর্নিম বিজয় বর্ষের অনুষ্ঠান আয়োজন করা হয়েছে। উল্লেখ করা যেতে পারে, চলতি বছর থেকেই ১৯৭১-এর যুদ্ধে ভারতের ঐতিহাসিক জয়ের ৫০তম বার্ষিকী উদযাপন শুরু হচ্ছে।
CG/BD/SB
(Visitor Counter : 136
কৃষিমন্ত্রক
কৃষিক্ষেত্রে যান্ত্রিকীকরণ – এক অনিবার্য পরিবর্তন
নতুন দিল্লি, ১১ই জুন, ২০২১
কৃষি যান্ত্রিকীকরণ সংক্রান্ত উপ-মিশনের আওতায় কৃষকদের ক্ষমতায়নে ভারত সরকার বিভিন্ন কাজকর্মের জন্য তহবিল বরাদ্দ করে থাকে। এই তহবিলের মাধ্যমে বিভিন্ন রাজ্যকে কাস্টম হায়ারিং সেন্টার, ফার্ম মেশিনারী ব্যাঙ্ক, হাইটেক হাব স্থাপন সহ কৃষিকাজে ব্যবহৃত সহায়ক উপকরণ সংগ্রহে সাহায্য করা হয়।
কৃষি জমি, জলবিদ্যুৎ সম্পদ, মানব সম্পদ সহ বীজ, সার, কীটনাশক প্রভৃতি সামগ্রীর সর্বাধিক সদ্ব্যবহার কৃষি যান্ত্রিকীকরণ গুরুত্বপূর্ণ ভূমিকা পালন করে। পক্ষান্তরে কৃষি উৎপাদনশীলতা বৃদ্ধি পায় এবং গ্রামীণ যুব সম্প্রদায়ের কাছে এক আকর্ষণীয় পেশা হিসেবে কৃষিকাজকে আরো বেশি লাভজনক করে তোলে। কৃষি ক্ষেত্রের দীর্ঘস্থায়ী উন্নয়নে কৃষি যান্ত্রিকীকরণ এক গুরুত্বপূর্ণ চালিকা শক্তি। দীর্ঘস্থায়ী ভিত্তিতে কৃষিকাজে যন্ত্রপাতির ব্যবহার ক্রমশ বৃদ্ধি পেলে, তা উন্নত প্রযুক্তির প্রয়োগের সম্ভাবনা বাড়ায়।
কৃষি যান্ত্রিকীকরণ সংক্রান্ত উপ-মিশনের আওতায় ২০১৪ – ১৫ থেকে ২০২০ – ২১ পর্যন্ত পশ্চিমবঙ্গকে কেন্দ্রীয় কৃষি ও কৃষক কল্যাণ দপ্তরের পক্ষ থেকে ৫৩ কোটি ৮১ লক্ষ টাকা দেওয়া হয়েছে। ২০২১ – ২২ এ এই কর্মসূচীর প্রথম কিস্তি বাবদ রাজ্যকে ২ কোটি ৬০ লক্ষ টাকা দেওয়া হয়েছে। এই অর্থ ২৫টি কাস্টম হায়ারিং সেন্টার গড়ে তুলতে খরচ করা হবে।
কৃষি যান্ত্রিকীকরণ সংক্রান্ত উপ-মিশন প্রসঙ্গে –
কেন্দ্রীয় কৃষি ও কৃষক কল্যাণ মন্ত্রক, ২০১৪ -১৫ তে ক্ষুদ্র ও প্রান্তিক চাষিদের কাছে কৃষিকাজে ব্যবহৃত যন্ত্রের প্রয়োগ বাড়ানোর লক্ষ্যে কৃষি যান্ত্রিকীকরণ সংক্রান্ত উপ-মিশন শুরু করে। কৃষিকাজে বিদ্যুতের সহজলভ্যতা কম এমন প্রত্যন্ত ও দূরবর্তী এলাকাগুলিতে কৃষিকাজে যন্ত্রের প্রয়োগ বাড়াতে এই কর্মসূচীর মাধ্যমে গুরুত্ব দেওয়া হয়ে আসছে। কৃষিকাজে যন্ত্রের ব্যবহার বাড়িয়ে আধুনিক কৃষি পদ্ধতির প্রসার ঘটাতে এবং উৎপাদনশীলতা বাড়িয়ে কৃষিকাজে মানব সম্পদ খাতে খরচ হ্রাস করার লক্ষ্যে এই কর্মসূচী সুদূর প্রসারী ভূমিকা নেবে বলে মনে করা হচ্ছে। এর ফলে কৃষকদের আয় বাড়বে এবং কৃষি অর্থনীতির বিকাশ ঘটবে। দেশে কৃষি যান্ত্রিকীকরণ ব্যবস্থার আরো প্রসারে এবং কৃষি যান্ত্রিকীকরণ সংক্রান্ত উপ-মিশনকে আরো নিবিড় করে তুলতে কাস্টম হায়ারিং সেন্টার তথা হাইটেক হাব গড়ে তোলার ওপর গুরুত্ব দেওয়া হয়। এধরণের আধুনিক কৃষি পদ্ধতির প্রয়োগের ফলে ক্ষুদ্র ও প্রান্তিক চাষীদের বিরূপ আবহাওয়াজনিত ফসলের ক্ষয়ক্ষতি অনেকাংশে কমানো এবং ব্যক্তি মালিকানাধীন কৃষিকাজের ক্ষেত্রে খরচ সাশ্রয় করা সম্ভব হয়। কৃষিকাজের সঙ্গে যুক্ত শরিকদের কৃষি যান্ত্রিকীকরণ সংক্রান্ত বিষয়ে সচেতন করে তুলতে এবং কৃষিযন্ত্র সামগ্রীর কার্যকারিতা প্রমাণে সারা দেশে টেস্টিং বা পরীক্ষা কেন্দ্রগুলিতে এধরণের যন্ত্রের গুণমান যাচাই করে দেখা হয়েছে।
CG/BD/SFS
(Visitor Counter : 754
কেন্দ্রীয়মন্ত্রিসভা
পিএম – কিষাণ প্রকল্পের আওতায় প্রদেয় দ্বিতীয় কিস্তির জন্য আধার সম্পর্কিত শর্তাবলী শিথিল করার প্রস্তাবে মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ক্ষুদ্র ও প্রান্তি কৃষক পরিবারগুলিকে নিশ্চিত উপার্জন সহায়তা প্রদানে প্রধানমন্ত্রী কিষাণ সম্মান নিধি  নামে নতুন একটি কেন্দ্রীয় সহায়তাপুষ্ট প্রকল্প রূপায়ণে অনুমোদন মিলেছে। এই প্রকল্পের আওতায় দেশের ক্ষুদ্র ও প্রান্তিক কৃষকরা, যাঁদের চাষযোগ্য জমির পরিমাণ ২ হেক্টর পর্যন্ত, তাঁরা প্রতি বছর ৬ হাজার টাকা আর্থিক সহায়তা পাবেন। উল্লেখ করা যেতে পারে, প্রধানমন্ত্রী শ্রী মোদী গত ২৪ ফেব্রুয়ারি এই প্রকল্পের সূচনা করেছিলেন। ক্ষুদ্র ও প্রান্তিক চাষীরা এই প্রকল্পের মাধ্যমে প্রত্যক্ষ সুবিধা হস্তান্তর ব্যবস্থার আওতায় ২ হাজার টাকা করে চতুর্মাসিক কিস্তিতে বার্ষিক মোট ৬ হাজার টাকা নিশ্চিত উপার্জনের সুযোগ পাবেন। উপভোক্তাদের ব্যাঙ্ক অ্যাকাউন্টে সরাসরি এই টাকা জমা পড়ে যাবে। প্রথম পর্যায়ের কিস্তির অর্থ হিসাবে সারা দেশের ১ কোটিরও বেশি কৃষক পরিবারের জন্য ইতিমধ্যেই ২ হাজার কোটি টাকার বেশি মঞ্জুর করা হয়েছে। এছাড়াও, বাকি উপভোক্তাদের জন্য প্রথম কিস্তির টাকা দ্রুত পৌঁছে দিতে ব্যবস্থা গ্রহণ করা হচ্ছে।
প্রকল্পের আওতায় দ্বিতীয় কিস্তির টাকা প্রদানের বিষয়টি আগামী পয়লা এপ্রিল থেকে কার্যকর হচ্ছে। প্রকল্প শুরু হওয়ার সময়ে কেন্দ্রীয় মন্ত্রিসভা সিদ্ধান্ত নিয়েছিল যে, দ্বিতীয় কিস্তির টাকা প্রদানের ক্ষেত্রে সুবিধাভোগীদের আধার সংযুক্তিকরণ করতে হবে। তবে, ১০০ শতাংশ আধার সংযুক্তি সম্পূর্ণ রূপে সম্ভব হয়ে উঠবে না বলে মন্ত্রিসভা আধার সংযুক্তির সিদ্ধান্ত শিথিল করার প্রস্তাবে সিলমোহর দেয়।
CG/BD/SB
(Visitor Counter : 48
জলশক্তি মন্ত্রক
স্বচ্ছ ভারত মিশন – গ্রামীণ-এর আওতায় আগামীকাল 'বিশ্ব শৌচাগার দিবস’ উদযাপিত হবে; কেন্দ্রীয় জল শক্তি মন্ত্রী শ্রেষ্ঠ জেলা / রাজ্যগুলিকে স্বচ্ছতা পুরস্কার দেবেন
নয়াদিল্লি, ১৮ নভেম্বর, ২০২০
জল শক্তি মন্ত্রকের অধীনস্থ পানীয় জল ও পয়ঃনিষ্কাশন দপ্তর আগামীকাল ১৯শে নভেম্বর স্বচ্ছ ভারত মিশন – গ্রামীণ -এর আওতায় বিশ্ব শৌচাগার দিবস উদযাপন করবে। এই অনুষ্ঠানে সুরক্ষিত পয়ঃনিষ্কাশন ব্যবস্থার বিষয়ে প্রচার চালানোর জন্য যে সমস্ত জেলা / রাজ্য গুরুত্বপূর্ণ অবদান রেখেছে তাদের পরিচ্ছন্নতার প্রচারাভিযানের কারণে পুরস্কৃত করা হবে।
কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াত, দপ্তরের প্রতিমন্ত্রী শ্রী রতনলাল কাটারিয়া আগামীকাল 'স্বচ্ছতা পুরস্কার’ শ্রেষ্ঠ জেলা / রাজ্যগুলিকে দেবে। কোভিড-১৯ মহামারীর কারণে এ বছর এই অনুষ্ঠানটি ভার্চ্যুয়ালি হবে।
এসবিএমজি-র প্রথম পর্যায়ের কাজ হয়েছিল ২০১৪-১৯-এর মধ্যে। সেই কাজের ধারাবাহিকতা বজায় রাখতে এ বছর থেকে দ্বিতীয় পর্যায়ের এসবিএমজি-র কাজ শুরু হয়েছে। এর মূল উদ্দেশ্য খোলা স্থানে শৌচকর্ম বন্ধ করা, কঠিন ও তরল বর্জ্য পদার্থের ব্যবস্থাপনা, সম্প্রদায়গত শৌচালয় গড়ে তোলা এবং সেগুলির যথাযথ রক্ষণাবেক্ষণ ছাড়াও স্বচ্ছ সুন্দর সামুদায়িক শৌচালয় এবং সামুদায়িক শৌচালয় অভিযানের মতো কর্মসূচিকে বাস্তবায়িত করা।
রেলমন্ত্রক
রেল লাইনের কাছে পশুদের নিরাপত্তার জন্য পদক্ষেপ
নয়াদিল্লি, ২৫ মার্চ, ২০২২
রেল লাইনে পশু মৃত্যু কমাতে জোনাল রেলওয়ে একাধিক প্রতিরোধমূলক ব্যবস্থা গ্রহণ করেছে। রেল লাইন বরাবর বন্য গাছপালা ও আবর্জনা পরিষ্কার করা হয়েছে। গবাদি পশু/প্রাণী পারাপার-প্রবণ স্থানে ঘনঘন বাঁশি বাজানোর জন্য নিয়মিতভাবে ট্রেন চালকদের সংবেদনশীল করা হয়েছে। গবাদি পশু/প্রাণী অনুপ্রবেশের স্থানগুলি চিহ্নিত করে বেড়া/সীমানা প্রাচীর নির্মাণ করা হয়েছে। গ্রামে গ্রামে নিরাপত্তামূলক আলোচনাসভা/প্রচারের মাধ্যমে রেল লাইনের কাছে গবাদি পশু চড়াতে নিয়ে আসা এড়াতে প্রয়োজনীয় পদক্ষেপ নেওয়ার জন্য গ্রামবাসীদের পরামর্শ দেওয়া হয়েছে। এমনকি, রেল লাইনের কাছে পশুদের অপ্রয়োজনীয় উপস্থিতি এড়াতে লাইনের পাশে খাবারের অবশিষ্টাংশ ফেলতে নিষেধ করা হয়েছে।
বনাঞ্চলের মধ্য দিয়ে যাওয়া রেল লাইনের ক্ষেত্রেও বেশ কিছু পদক্ষেপ নেওয়া হয়েছে। সুনির্দিষ্ট ঝুঁকিপূর্ণ স্থানে ট্রেনের গতির উপর বিধিনিষেধ আরোপ করা হয়েছে। হাতি ও অন্যান্য প্রাণীর উপস্থিতি সম্পর্কে ট্রেন চালকদের সতর্ক করার জন্য উপযুক্ত স্থানে সাইনবোর্ড লাগানো হয়েছে। বিভিন্ন স্থানে বেড়ার ব্যবস্থা করা হয়েছে। হাতি পারাপার-প্রবণ জায়গাগুলিতে উদ্ভাবনী উপায়ে মৌ-মাছির গুঞ্জনের ব্যবস্থা করা হয়েছে। এলাকার বন কর্তাদের সঙ্গে পরামর্শ করে চিহ্নিত স্থানগুলিতে বন্যপ্রাণী চলাচলের জন্য আন্ডারপাস ও র্যাম্প নির্মাণ করা হয়েছে।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন রেল, যোগাযোগ ও বৈদ্যুতিন এবং তথ্য প্রযুক্তি মন্ত্রী শ্রী অশ্বিনী বৈষ্ণো।
CG/SS/SB
(Visitor Counter : 101
শিল্পওবাণিজ্যমন্ত্রক
সুস্থায়ী সরবরাহ শৃঙ্খল ব্যবস্থার সূচনায় অস্ট্রেলিয়া-ভারত-জাপানের বাণিজ্য মন্ত্রীদের যৌথ বিবৃতি
নয়াদিল্লী, ২৭ এপ্রিল, ২০২১
ভারত, জাপান ও অস্ট্রেলিয়ার বাণিজ্য মন্ত্রীরা আজ ভার্চুয়াল পদ্ধতিতে ত্রিপাক্ষিক মন্ত্রী পর্যায়ের এক বৈঠকে মিলিত হয়ে সুস্থায়ী সরবরাহ শৃঙ্খল ব্যবস্থার সূচনা করেছেন। ত্রিপাক্ষিক এই বৈঠকে অস্ট্রেলিয়ার বাণিজ্য মন্ত্রী মিঃ ড্যান তেহান, ভারতের বাণিজ্য ও শিল্পমন্ত্রী শ্রী পীযূষ গোয়েল এবং জাপানের অর্থনীতি ও বাণিজ্য মন্ত্রী মিঃ কাজিয়ামা হিরোশি যোগ দেন। ত্রিপাক্ষিক মন্ত্রী পর্যায়ের এই বৈঠকে মন্ত্রীরা কোভিড মহামারীর দরুন জনজীবন ও অর্থনীতির ওপর যে অপ্রত্যাশিত প্রভাব পরেছে তা স্বীকার করে নেন। তাঁরা বলেন, এই মহামারী আন্তর্জাতিক ও আঞ্চলিক স্তরে এক সুস্থায়ী সরবরাহ শৃঙ্খলের গুরুত্ব আরও একবার প্রতিফলিত করেছে। কিছু ক্ষেত্রে সরবরাহ ব্যবস্থা বিপর্যস্ত হয়ে পরেছে বলেও তাঁরা স্বীকার করে নেন।
অস্ট্রেলিয়া, ভারত ও জাপানের মধ্যে গত সেপ্টেম্বর থেকে উচ্চ পর্যায়ে যে আলাপ-আলোচনা চলছে তার ওপর ভিত্তি করে এই তিন দেশের মন্ত্রীরা ঝুঁকি হ্রাস করার ওপর গুরুত্ব দিয়ে বলেন, সরবরাহ শৃঙ্খলে যেকোন ধরণের বাধা-বিপত্তি এড়াতে পরিকল্পনা প্রণয়ন অব্যাহত রাখতে হবে। এই লক্ষ্যে ডিজিটাল প্রযুক্তির সদ্ব্যবহার তথা বাণিজ্য ও বিনিয়োগ ক্ষেত্রে বৈচিত্র্যকরণের ওপর আরও গুরুত্ব দেওয়া যেতে পারে।
মন্ত্রীরা সুস্থায়ী সরবরাহ ব্যবস্থার সূচনা করে নিজ নিজ দেশের আধিকারিকদের নিম্নলিখিত বিষয়গুলি প্রাথমিকভাবে কার্যকর করার নির্দেশ দেন। এই বিষয়গুলি হল সুস্থায়ী সরবরাহ ব্যবস্থা সংক্রান্ত সেরা পন্থা-পদ্ধতির পারস্পরিক বিনিময়; লগ্নি আকৃষ্টকারী কর্মসূচি গ্রহণ এবং সরবরাহ ব্যবস্থায় সম্ভাব্য বৈচিত্র্যকরণের বিভিন্ন দিক খুঁজে বের করতে অংশীদারদের স্বার্থে ক্রেতা-বিক্রেতা কর্মসূচির আয়োজন। সুস্থায়ী সরবরাহ শৃঙ্খল ব্যবস্থায় যথাযথ রূপায়ণে অন্তত এক বছর সময় বরাদ্দ করার ব্যাপারে তিন দেশের মন্ত্রীরাই সম্মত হয়েছেন। এই উদ্যোগে ব্যবসায়িক ও শিক্ষা প্রতিষ্ঠানগুলির গুরুত্বপূর্ণ ভূমিকা রয়েছে বলে তারা উল্লেখ করেন। সুস্থায়ী এই সরবরাহ শৃঙ্খল ব্যবস্থাকে আরও এগিয়ে নিয়ে যেতে মন্ত্রীরা নিজ নিজ দেশের আধিকারিকদের প্রয়োজন ভিত্তিতে বৈঠকে বসার নির্দেশ দিয়েছেন। ত্রিপাক্ষিক এই বৈঠকে আরও সিদ্ধান্ত হয়েছে প্রয়োজন সাপেক্ষে সহমতের ভিত্তিতে সুস্থায়ী সরবরাহ শৃঙ্খল ব্যবস্থার আরও সম্প্রসারণে বিচার-বিশ্লেষণ করা হবে।
এই উদ্যোগকে দ্রুত এগিয়ে নিয়ে যেতে মন্ত্রীরা প্রতি চার মাসে একবার বৈঠকে মিলিত হওয়ার ব্যাপারেও সম্মত হয়েছেন।
SC/BD/NS
(Visitor Counter : 228
ভূ-বিজ্ঞানমন্ত্রক
আগামী ২৬শে ডিসেম্বর বলয়াকার সূর্য গ্রহণ
নয়াদিল্লি, ১৭ ডিসেম্বর, ২০১৯
আগামী ২৬শে ডিসেম্বর বলয়াকার সূর্য গ্রহণ হবে। ভারতে এই বলয়াকার সূর্য গ্রহণ দেখা যাবে কর্ণাটক, কেরল, তামিলনাড়ু সহ দক্ষিণের বেশ কয়েকটি রাজ্য থেকে। দেশের অন্যান্য প্রান্ত থেকেও আংশিক সূর্য গ্রহণ দেখা যাবে। দক্ষিণের যে জায়গাগুলি থেকে এই বলয়াকার সূর্য গ্রহণ দেখা যাবে সেগুলি হল – মাদুরাই, ম্যাঙ্গালোর, কোয়েম্বাতুর, তিরুচিরাপল্লী ও উটি। ভারতে এই বলয়াকার সূর্য গ্রহণের সময় সূর্যের ৯৩ শতাংশই ঢাকা থাকবে। বাকি অন্যান্য জায়গার মধ্যে কলকাতাতে এই বলয়াকার সূর্য গ্রহণের সময় সূর্যের ৪৫ শতাংশ ঢাকা থাকবে।
আংশিক সূর্য গ্রহণ শুরু হবে সকাল ৮টা থেকে। বলয়াকার সূর্য গ্রহণ দেখা যাবে সকাল ৯-০৬ মিনিটে এবং তা শেষ হবে দুপুর ১২-২৯ মিনিটে। আংশিক সূর্য গ্রহণ শেষ হবে দুপুর ১-৩৬ মিনিটে।
ভারত ছাড়াও সৌদি আরব, কাতার, ওমান, সংযুক্ত আরব আমিরশাহী, শ্রীলঙ্কার উত্তরাংশ, মালয়েশিয়া, সিঙ্গাপুর, সুমাত্রা এবং বোর্নিও-তেও এই বলয়াকার সূর্য গ্রহণ দেখা যাবে। মধ্যপ্রাচ্য, আফ্রিকার উত্তর-পূর্বাঞ্চল, রাশিয়ার পূর্বাঞ্চল, অস্ট্রেলিয়ার উত্তর ও পশ্চিমাঞ্চল এবং সোলোমোন দ্বীপে এই সূর্য গ্রহণ দেখা যাবে।
ভারতে পরবর্তী সূর্য গ্রহণ হবে আগামী বছর ২১শে জুন।
CG/SS/DM
(Visitor Counter : 49
প্রধানমন্ত্রীরদপ্তর
গান্ধাড়া গুড়ির ট্রেলার প্রকাশিত হওয়ায় প্রধানমন্ত্রীর শুভেচ্ছা
নয়াদিল্লি, ৯ অক্টোবর, ২০২২
গান্ধাড়া গুড়ির ট্রেলার প্রকাশিত হওয়ায় প্রধানমন্ত্রী শ্রী নরেন্দ্র মোদী আন্তরিক শুভেচ্ছা জানিয়েছেন। এই ছবিটি প্রয়াত কন্নড় অভিনেতা পুনীত রাজকুমারের হৃদয়ের খুব কাছাকাছি এবং এতে কর্ণাটকের প্রাকৃতিক সৌন্দর্য এবং পরিবেশ সংরক্ষণের প্রতি বিনম্র শ্রদ্ধা নিবেদন করা হয়েছে। প্রধানমন্ত্রী বলেছেন, প্রয়াত পুনীত রাজকুমার সারা বিশ্বজুড়ে লক্ষ লক্ষ মানুষের হৃদয়ে বেঁচে রয়েছেন।
প্রয়াত কন্নড় অভিনেতা পুনীত রাজকুমারের পত্নী শ্রীমতী অশ্বিনী পুনীত রাজকুমারের এক ট্যুইটের উল্লেখ করে প্রধানমন্ত্রী ট্যুইট করে বলেছেন;
“আপ্পু বিশ্বজুড়ে লক্ষ লক্ষ মানুষের হৃদয়ে বেঁচে রয়েছেন। তিনি এক মূর্ত প্রতিভা। শক্তিতে ভরপুর এবং অসামান্য প্রতিভাগুণে আশীর্বাদধন্য। কর্ণাটকের প্রাকৃতিক সৌন্দর্য এবং পরিবেশ সংরক্ষণ নিয়ে তৈরি গান্ধাড়া গুড়ি ছবিটি মা প্রকৃতির প্রতি বিনম্র এক শ্রদ্ধা নিবেদন। এই প্রয়াসের প্রতি আমার আন্তরিক শুভেচ্ছা রইল।”
PG/AB/NS
(
মন্ত্রিসভারঅর্থনৈতিকবিষয়সংক্রান্তকমিটি
কিষাণ উর্জা সুরক্ষা এবং উত্থান মহাভিযান চালু করার বিষয়টিতে অনুমোদন দিল কেন্দ্রীয় মন্ত্রিসভা
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার অর্থনৈতিক বিষয়ক ক্যাবিনেট কমিটি কিষাণ উর্জা সুরক্ষা এবং উত্থান মহাভিযানের প্রস্তাব অনুমোদন করেছে। কৃষকদের আর্থিক এবং জলের নিরাপত্তা সুনিশ্চিত করতেই এই উদ্যোগ।
প্রস্তাবিত এই প্রকল্পে তিনটি পদক্ষেপের মধ্যে রয়েছে –
ক) ১০ হাজার মেগাওয়াটের ডিসেন্ট্রালাইজড্ গ্রাউন্ড মাউন্টেড গ্রিড কানেকটেড পুনর্নবীকরণযোগ্য বিদ্যুৎ কেন্দ্র স্থাপন করার ব্যবস্থা।
খ) ১৭.৫০ লক্ষ সৌর কৃষি পাম্পের ব্যবস্থা করা।
গ) ১০ লক্ষ গ্রিড সংযুক্ত কৃষি পাম্পের সৌরশক্তিকরণ।
এই তিনটি পদক্ষেপের মাধ্যমে আগামী ২০২২ সালের মধ্যে ২৫,৭৫০ মেগাওয়াটসম্পন্ন সৌরশক্তি বৃদ্ধির লক্ষ্যমাত্রা রয়েছে। এই প্রকল্পে কেন্দ্রের মোট আর্থিক সহায়তার পরিমাণ ৩৪,৪২২ কোটি টাকা।
প্রথম পদক্ষেপে, পৃথক পৃথক কৃষক বা সমবায় বা পঞ্চায়েত কিংবা কৃষক সংস্থা তাদের কৃষিযোগ্য বা অনুর্বর জমিতে ৫০০ কিলোওয়াট থেকে ২ মেগাওয়াট ক্ষমতাসম্পন্ন পুনর্নবীকরণযোগ্য বিদ্যুৎ কেন্দ্র স্থাপনের সুযোগ পাবে। এখান থেকে উৎপাদিত বিদ্যুৎ কিনতে পারবে ডিসকম।
দ্বিতীয় পদক্ষেপে কৃষকরা ব্যক্তিগতভাবে ৭.৫ অশ্বশক্তির পাম্প বসানোর জন্য আর্থিক সহায়তা পাবেন।
তৃতীয় পদক্ষেপ অনুযায়ী কৃষকরা ব্যক্তিগতভাবে ৭.৫ অশ্বশক্তির পাম্পগুলির সৌরশক্তিকরণেও সহায়তা পাবেন।
এই প্রকল্পটি রূপায়িত হলে পরিবেশে সদর্থক প্রভাব পড়বে। প্রকল্পটির তিন ধরণের কর্মসূচির ফলে বছরে ২৭ মিলিয়ন টন কার্বন ডাই অক্সাইড নিঃসরণ বাঁচাবে। প্রকল্পটি কার্যকর হলে কর্মসংস্থানেরও বিপুল সম্ভাবনা সৃষ্টি হবে।
CG/SSS/SB
(Visitor Counter : 156
বিজ্ঞানওপ্রযুক্তিমন্ত্রক
থ্যালাসেমিয়া, দুকান্নে ম্যাসকুলার ডিসট্রফি ও হেমোফিলিয়ার জেনেরিক পদ্ধতিতে চিকিৎসার উদ্ভাবন করেছেন স্বর্ণজয়ন্তী ফেলো
নয়াদিল্লী, ১৮ নভেম্বর, ২০২০
খুব কম বয়সে বেশি দুর্বল হয়ে যাওয়ার দুকান্নে ম্যাসকুলার ডিসট্রফি দেখা যায় এবং যারা এই অসুখে আক্রান্ত হন তাদের অবস্থার অবনতি দ্রুত হতে থাকে।
দুকান্নে ম্যাসকুলার ডিসট্রফির সারানোর কোন চিকিৎসা এখনও বের হয়নি। জীবনধারা উন্নয়নের মধ্য দিয়ে এর নিয়ন্ত্রণ করা সম্ভব।
বেঙ্গালুরুর ইন্ডিয়ান ইন্সটিটিউট অফ সায়েন্স -এর অ্যাসিসট্যান্ট প্রফেসার অধ্যাপক শ্রী সন্দীপ ঈশ্বরাপ্পা এ বছরের কেন্দ্রের বিজ্ঞান ও প্রযুক্তি দপ্তরের স্বর্ণ জয়ন্তী ফেলোশিপ পেয়েছেন। তিনি এই অসুখটির নিরাময়ের জন্য গবেষণা চালাচ্ছেন। কোডন খুব তাড়াতাড়ি থেমে গেলে জিনগত কারণে এই অসুখটি দেখা যায়। অধ্যাপক ঈশ্বরাপ্পা জিন রেগুলেশনের মাধ্যমে এই অসুখ নিরাময়ের চেষ্টা চালাচ্ছেন।
তাঁর নেতৃত্বে গবেষকদের একটি দল ডিএনএ-র মধ্যে পরিবর্তন ঘটাচ্ছে, যারফলে নির্দিষ্ট একটি প্রোটিনের উপাদন থেমে যাবে। গবেষকরা এই একই চিকিৎসা পদ্ধতি ব্যবহার করে থ্যালাসেমিয়া সহ অন্যান্য অসুখের ক্ষেত্রেও নিরাময়ের জন্য উদ্যোগী হয়েছেন। দুকান্নে ম্যাসকুলার ডিসট্রফি-র জন্য যে থেরাপিটি ব্যবহার করা হচ্ছে সেটি হেমোফিলিয়া চিকিৎসাতেও প্রয়োগ করে সাফল্য পাওয়া যাচ্ছে।
জিনে থাকা যেকোন প্রোটিন তৈরি হলে সেটি এমআরএনএ-তে পরিণত হয়, যেটি পরবর্তীকালে পূর্ণ প্রোটিনের রূপ পায়। ম্যাক্রো মলিকিউলার পদ্ধতিতে যে প্রোটিনের সংশ্লেষ হয় তাকে রাইবোজোম বলে। রাইবোজোম এমআরএনএর উপর একটি নির্দিষ্ট জায়গা থেকে এই প্রক্রিয়াটি শুরু করে যাকে কোডন শুরু হওয়া বলে শনাক্ত করা হয়। আর এই পদ্ধতির শেষ হওয়াকে স্নায়ুর মাধ্যমে যে বার্তা পাঠানো হয় তাকে কোডন শেষ হওয়া বলে চিহ্নিত করা হয়ে থাকে। এই ধরণের অসুখের ক্ষেত্রে সংশ্লিষ্ট প্রক্রিয়াটি যখন স্নায়ুর মাধ্যমে বার্তা পৌঁছায়না তখন ওই প্রোটিনের কাজ ব্যাহত হয়।
অধ্যাপক ঈশ্বরাপ্পা দেখেছেন নির্দিষ্ট কিছু এমআরএনএ কিছু কিছু ক্ষেত্রে রাইবোজোমের গঠনকে ভুল বুঝে বার্তা পাঠানো বন্ধ করে। এইভাবে এই অসুখের সূত্রপাত হয়। তারা এই সমস্যার সমাধানের জন্য একটি দীর্ঘমেয়াদী প্রোটিন সংশ্লেষণের প্রক্রিয়া উদ্ভাবন করেছেন। যার ফলে এই অসুখের নিরাময় করা সম্ভব হতে পারে।
কেন্দ্রীয়মন্ত্রিসভা
কেন্দ্রীয় মন্ত্রিসভা অত্যন্ত গুরুত্বপূর্ণ প্রারম্ভিক সামগ্রী/ওষুধ সংক্রান্ত সামগ্রী এবং সক্রিয় ওষুধ সামগ্রীর দেশীয় উৎপাদন বৃদ্ধির প্রস্তাব অনুমোদন করলো
নয়াদিল্লি, ২১ মার্চ, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ অনুষ্ঠিত কেন্দ্রীয় মন্ত্রিসভার বৈঠকে নিম্নলিখিত প্রকল্পগুলি অনুমোদিত হয়েছে :
· আগামী পাঁচ বছরে ৩ হাজার কোটি টাকা ব্যয়ে তিনটি বাল্ক ড্রাগ পার্কে অভিন্ন পরিকাঠামোগত সুযোগ-সুবিধা গড়ে তোলার জন্য বাল্ক ড্রাগ পার্ক ক্ষেত্রে উৎসাহদান।
· আগামী আট বছরে ৬ হাজার ৯৪০ কোটি টাকা ব্যয়ে দেশে অত্যন্ত গুরুত্বপূর্ণ প্রারম্ভিক সামগ্রী বা ওষুধ সংক্রান্ত সামগ্রী এবং সক্রিয় ওষুধ সামগ্রীর দেশীয় উৎপাদন বাড়াতে উৎপাদন সংযুক্ত উৎসাহদান কর্মসূচি।
বৈঠকে আরও সিদ্ধান্ত হয়েছে, রাজ্যগুলির সঙ্গে অংশীদারিত্বের ভিত্তিতে দেশে তিনটি বৃহদায়তন বাল্ক ড্রাগ পার্ক গড়ে তোলা হবে।
কেন্দ্রীয় সরকার এককালীন অনুদান হিসাবে রাজ্যগুলিকে প্রতিটি বাল্ক ড্রাগ পার্ক গড়ে তুলতে সর্বাধিক ১ হাজার কোটি টাকা দেবে।
এই পার্কগুলিতে সলভেন্ট রিকভারি প্ল্যান্ট, ডিস্টিলেশন প্ল্যান্ট, পাওয়ার অ্যান্ড স্টিম ইউনিট, কমন এফিলুয়েন্ট ট্রিটমেন্ট প্ল্যান্টের মতো অভিন্ন সুযোগ-সুবিধা থাকবে।
আগামী পাঁচ বছরে এই কর্মসূচির জন্য ৩ হাজার কোটি টাকা অনুমোদন করা হয়েছে।
২০১৯-২০’কে ভিত্তিবর্ষ হিসাবে ধরে আগামী ছয় বছর সময়কালে বিক্রি বাড়ানোর জন্য চিহ্নিত ৫৩টি গুরুত্বপূর্ণ বাল্ক ড্রাগ উৎপাদকদের আর্থিক উৎসাহ দেওয়া হবে।
চিহ্নিত এই ৫৩টি বাল্ক ড্রাগ উৎপাদকদের মধ্যে ২৬টি হবে ফার্মেন্টেশন-ভিত্তিক বাল্ক ড্রাগ এবং ২৭টি হবে কেমিকেল সিন্থেসিস-ভিত্তিক বাল্ক ড্রাগ।
ফার্মেন্টেশন-ভিত্তিক বাল্ক ড্রাগ উৎপাদকদের জন্য উৎসাহের পরিমাণ হবে ২০ শতাংশ এবং ঐ কেমিকেল সিন্থেসিস-ভিত্তিক বাল্ক ড্রাগ উৎপাদকদের জন্য উৎসাহ হারের পরিমাণ হবে ১০ শতাংশ।
আগামী আট বছরে এই খাতে ৬ হাজার ৯৪০ কোটি টাকা ব্যয়ের অনুমোদন দেওয়া হয়েছে।
মন্ত্রিসভার এই সিদ্ধান্তের ফলে দেশে বাল্ক ড্রাগ উৎপাদন খরচ কমবে এবং অন্য দেশগুলির ওপর নির্ভরশীলতা হ্রাস পাবে। এছাড়াও, বাল্ক ড্রাগের বিক্রির পরিমাণ বেড়ে দাঁড়াবে আনুমানিক ৪৬ হাজার ৪০০ কোটি টাকা। এর ফলে, আগামী আট বছরে ব্যাপক কর্মসংস্থানের সৃষ্টি হবে।
সংশ্লিষ্ট রাজ্য সরকারগুলি রূপায়ণকারী কর্তৃপক্ষ গঠনের মাধ্যমে এই প্রকল্প রূপায়ণ করবে, যাতে দেশে তিনটি বৃহদায়তন বাল্ক ড্রাগ পার্ক গড়ে তোলা লক্ষ্য পূরণ করা যায়।
উৎপাদন সংযুক্ত উৎসাহদান কর্মসূচিটি রূপায়ণের দায়িত্বে থাকবে কেন্দ্রীয় ফার্মাসিউটিক্যাল দপ্তর। এই কর্মসূচিটি কেবলমাত্র চিহ্নিত সেই ৫৩টি অত্যন্ত গুরুত্বপূর্ণ প্রারম্ভিক সামগ্রী বা ওষুধ সংক্রান্ত সামগ্রী এবং সক্রিয় ওষুধ সামগ্রী উৎপাদক সংস্থাগুলির ক্ষেত্রে প্রযোজ্য হবে।
তিনটি বাল্ক ড্রাগ পার্ক গড়ে তোলার যে কর্মসূচি গ্রহণ করা হয়েছে, তার মাধ্যমে অভিন্ন পরিকাঠামোগত সুযোগ-সুবিধাগুলি তৈরি করা হবে। আশা করা হচ্ছে, দেশে এ ধরনের বৃহদায়তন বাল্ক ড্রাগ পার্ক গড়ে উঠলে উৎপাদন খরচের পাশাপাশি আমদানির ওপর নির্ভরশীলতা কমবে।
CG/BD/SB
(Visitor Counter : 178
রাষ্ট্রপতিরসচিবালয়
রাষ্ট্রপতি মুম্বাই রাজভবনে নতুন দরবার হলের উদ্বোধন করেছেন
নয়াদিল্লী, ১১ ফেব্রুয়ারি, ২০২২
রাষ্ট্রপতি শ্রী রামনাথ কোবিন্দ আজ ১১ই ফেব্রুয়ারি মুম্বাই রাজভবনে নতুন দরবার হলের উদ্বোধন করেছেন।
এই উপলক্ষ্যে আয়োজিত অনুষ্ঠানে রাষ্ট্রপতি মহারাষ্ট্রের জনসাধারণ ও সরকারকে অভিনন্দন জানান। তিনি বলেন, মহারাষ্ট্রের মাটি ও মানুষের মধ্যে এমনকিছু রয়েছে যা অন্য সবকিছুর থেকে আলাদা। আর তাই বিগত সাড়ে চার বছরে তিনি এই রাজ্যে বারোবার এসেছেন।
শ্রী কোবিন্দ বলেন, মহারাষ্ট্র হলো আধ্যাত্মিক সাধনার ভূমি; একইসঙ্গে অন্যায়ের বিরুদ্ধে সাহসী লড়াইয়ের পীঠস্থান। এখানে দেশপ্রেমিক এবং ঈশ্বরের ভক্তরা জন্মেছেন। ভারতের প্রধান অর্থনৈতিক ও সাংস্কৃতিক কেন্দ্র হলো মহারাষ্ট্র। এই রাজ্য মেধা ও প্রাকৃতিক সৌন্দর্য্যে ভরপুর। মহারাষ্ট্রের মানুষ তাঁদের আতিথেয়তার জন্য সকলের কাছে পরিচিত। এই ধরণের অনেক বিশেষত্বের কারণে শুধু তিনিই নন, দেশ-বিদেশের অগণিত মানুষ বার বার এই রাজ্যে আসেন। কিন্তু তাঁর এবারের সফরে তিনি শূন্যতা অনুভব করছেন। এক সপ্তাহ আগে আমরা আমাদের প্রিয় লতাজি-কে হারিয়েছি। তাঁর মতো প্রকৃত গুণী মানুষ শতাব্দীতে একবারই জন্মান। লতাজির গান অমর হয়ে থাকবে, সঙ্গীতপ্রেমীরা তাঁর গানে আবিষ্ট হয়ে থাকবেন। লতাজির সহজ-সরল ও নম্র স্বভাবের জন্য তিনি মানুষের মনে চিরস্থায়ী হয়ে থাকবেন।
দরবার হলের নির্মাণের প্রসঙ্গ উল্লেখ করে রাষ্ট্রপতি বলেন, ঐতিহ্যকে অক্ষুন্ন রেখে সময়ের চাহিদা মেনে আধুনিকতাকে গ্রহণ করা যথাযথ কাজ। তিনি মহারাষ্ট্রের রাজ্যপাল এবং রাজ্য সরকারকে অত্যাধুনিক প্রযুক্তির সুবিধাযুক্ত দরবার হল নির্মাণে অভিনন্দন জানান।
রাষ্ট্রপতি বলেন, গণতান্ত্রিক ব্যবস্থায় সুপ্রশাসনের সবথেকে গুরুত্বপূর্ণ দিক হলো স্বচ্ছতা। দরবারের আধুনিক ধারণা স্বচ্ছতাকে উৎসাহিত করে। প্রশাসন জনতা দরবারের মাধ্যমে মানুষের সঙ্গে যুক্ত হওয়ার ধারণাটি ক্রমশ জনপ্রিয় হচ্ছে। তাই নতুন দরবার হল আমাদের নতুন ভারত, নতুন মহারাষ্ট্র ও আমাদের প্রাণবন্ত গণতন্ত্রের প্রতীক।
রাষ্ট্রপতির মূল ভাষণটি পড়ার জন্য নিচের লিঙ্কে ক্লিক করুনঃ-
https://static.pib.gov.in/WriteReadData/specificdocs/documents/2022/feb/doc202221114801.pdf
CG/CB/NS
(Visitor Counter : 113
প্রতিরক্ষামন্ত্রক
বেসরকারি ক্ষেত্রে সামরিক সরঞ্জাম তৈরির সুযোগ
নতুন দিল্লি, ২৯ নভেম্বর, ২০২১
উত্তরপ্রদেশ ডিফেন্স ইন্ডাস্ট্রিয়াল করিডোর, আগ্রা, আলীগড়, চিত্রকূট, ঝাঁসি, লখনৌ এবং কানপুর- এই ছটি নোড নিয়ে প্রতিরক্ষা ক্ষেত্রে সাজ সরঞ্জাম উৎপাদনের জন্য ২০১৮ সালের আগস্ট মাসে তৈরি করা হয়েছিল।
লখনৌতে একটি বেসরকারি সংস্থা পিটিসি ইন্ডাস্ট্রিজ লিমিটেড এরোলি টেকনোলজিস লিমিটেড নামে একটি কারখানা স্থাপন করেছে যেখানে মহাকাশ খাতে ব্যবহারের জন্য সামগ্রী উৎপাদন করা হয়। প্রতিরক্ষামন্ত্রী গত ১৩ নভেম্বর, ২০২১ এটির উদ্বোধন করেছিলেন।
অন্ধপ্রদেশের নেলোরে অ্যালুমিনিয়াম অ্যালয় তৈরির জন্য খনি মন্ত্রকের অধীনে রাষ্ট্রায়ত্ত সংস্থা ন্যাশনাল অ্যালুমিনিয়াম কোম্পানি লিমিটেড এবং প্রতিরক্ষা মন্ত্রকের অধীন মিশ্র ধাতু নিগম লিমিটেড যুগ্মভাবে উৎকর্ষ অ্যালুমিনিয়াম ধাতু নিগম লিমিটেড নামে একটি সংস্থা ২০১৯ সালে তৈরি করেছে।
আজ রাজ্যসভায় শ্রী পরিমল নথবাণীর এক লিখিত প্রশ্নের জবাবে প্রতিরক্ষা প্রতিমন্ত্রী শ্রী অজয় ভাট এই তথ্য জানিয়েছেন।
CG/SB
(Visitor Counter : 80
প্রধানমন্ত্রীরদপ্তর
রাজ্যসভায় নাগাল্যান্ড থেকে প্রথম মহিলা সদস্য হিসেবে শ্রীমতী এস ফাংনন কোনিয়াক সভায় সভাপতিত্ব করায় প্রধানমন্ত্রী উচ্ছ্বাস প্রকাশ করেছেন
নয়াদিল্লি, ২৫ জুলাই, ২০২৩
গত সপ্তাহে রাজ্যসভার চেয়ারম্যান জগদীপ ধনকরের ভাইস চেয়ার পার্সনের তালিকায় মনোনীত হওয়ার পর রাজ্যসভায় নাগাল্যান্ডের প্রথম মহিলা সদস্য হিসেবে শ্রীমতী এস ফাংনন কোনিয়াক সভায় সভাপতিত্ব করায় প্রধানমন্ত্রী শ্রী নরেন্দ্র মোদী উচ্ছ্বাস প্রকাশ করেছেন।
রাজ্যসভার সংসদ সদস্য শ্রীমতী এস ফাংনন কোনিয়াক – এর এক ট্যুইটের জবাবে প্রধানমন্ত্রী ট্যুইট করে বলেছেন, “খুব গর্বের মুহূর্ত”।
CG/SS/SB……26_JULY_2023...……..
(